ഉദ്ധവ് താക്കറെയെ തല്ലുമെന്ന് ഭീഷണിമുഴക്കിയ കേന്ദ്ര മന്ത്രിയെ കസ്റ്റഡിലെടുത്ത് മഹാരാഷ്ട്ര പോലീസ് മുംബൈ: മഹാരഷ്ട്ര മുഖ്യമന്ത്രി ഉദ്ധവ് താക്കറെയെ തല്ലുമെന്ന് ഭീഷണി മുഴക്കിയ കേന്ദ്ര മന്ത്രി നാരായണ് റാണയെ മഹാരാഷ്ട്ര പോലീസ് കസ്റ്റഡിയിലെടുത്തു.മുഖ്യമന്ത്രിയെ അടിക്കുമെന്ന പറഞ്ഞ കേന്ദ്രമന്ത്രിക്കെതിരെ ശിവ സേന പ്രതിഷേധവുമായി രംഗത്ത് വന്നിരുന്നു.സ്വാതന്ത്ര്യ ദിനത്തില് നടത്തിയ പ്രസംഗത്തിലാണ് മുഖ്യമന്ത്രി ഉദ്ധവ് താക്കറെയെ തല്ലുമെന്ന തരത്തിലുള്ള വിവാദ പരാമര്ശം നാരായണ് റാണയെ നടത്തിയത്. ഒരു മുഖ്യമന്ത്രിക്ക് സ്വാതന്ത്ര്യം ലഭിച്ച് വര്ഷം തെറ്റിപോകുന്നത് നാണംകെട്ട സംഭവമാണെന്നും താന് അവിടെ ഉണ്ടായിരുന്നെങ്കില് ദ്ധവ് താക്കറെയെ തല്ലുമെന്നായിന്നു നാരായണ് റാണ പറഞ്ഞത്. തുടര്ന്ന് മഹാരാഷ്ട്ര പോലീസ് നാരായണ് റാണക്കെതിരെ കേസെടുത്തത്.അറസ്റ്റ് തടയാന് അദ്ദേഹം രത്നനഗിരി കോടതിയെ സമീപിച്ചിരുന്നു എങ്കിലും അദ്ദേഹത്തിന്റ മുന്കൂര് ജമ്യാപേക്ഷ കോടതി തള്ളിയിരുന്നു. അഫ്ഗാനിസ്ഥാനില് നിന്ന് 78 പേരെ ഇന്ന് ഇന്ത്യയിലെത്തിച്ചു മലയാളികള് ഉള്പ്പെടെ 25 ഇന്ത്യക്കാര് അഫ്ഗാനിസ്ഥാനില് നിന്ന് 78 പേരെ ചൊവ്വാഴ്ച ഇന്ത്യയിലെത്തിച്ചു. മലയാളിയായ സിസ്റ്റര് തെരേസ, ക്രാസ്ത സിസ്റ്റേഴ്സ് ഓഫ് ചാരിറ്റിയിലെ എട്ട് അംഗങ്ങള് എന്നിവര് ഉള്പ്പെടെ 25 ഇന്ത്യക്കാരും 44 അഫ്ഗാന് സ്വദേശികളും അടങ്ങുന്ന സംഘമാണ് ഡല്ഹിയില് എത്തിയത്. ഇന്ത്യന് വ്യോമസേന വിമാനത്തില് കഴിഞ്ഞ ദിവസം ഇവരെ തജികിസ്ഥാനിലേക്ക് മാറ്റിയിരുന്നു. പിന്നീട് എയര് ഇന്ത്യ വിമാനത്തില് ഡല്ഹിയില് എത്തിക്കുകയായിരുന്നു.മലയാളികള് ഉള്പ്പെടെ 25 ഇന്ത്യക്കാരും സിഖ് വിഭാഗത്തില്പ്പെട്ട 44 അഫ്ഗാനിസ്ഥാന്കാരും സംഘത്തിലുണ്ട്. കേന്ദ്ര മന്ത്രിമാരായ ഹര്ദീപ് സിംഗ് പുരി, വി. മുരളീധരന് തുടങ്ങിയവര് സംഘത്തെ ഡല്ഹി വിമാനത്താവളത്തില് സ്വീകരിച്ചു. അഫ്ഗാനിസ്ഥാനില് നിന്ന് ഇന്ത്യയിലെത്തിച്ച സിഖ് മത ഗ്രന്ഥമായ ഗുരു ഗ്രന്ഥ സാഹിബിന്റെ മൂന്ന് പകര്പ്പും സ്വീകരിച്ചു. ഇവ മഹാവീര് നഗറിലെ ഗുരുദ്വാരയിലേക്ക് മാറ്റി.അതിനിടെ ഇന്ത്യക്കാരെ ഒഴിപ്പിക്കാന് സഹായവുമായി കൂടുതല് രാജ്യങ്ങള് രംഗത്തെത്തി. ആറ് വിദേശ രാജ്യങ്ങള് അവരുടെ സ്ഥാപനങ്ങള്ക്ക് വേണ്ടി അഫ്ഗാനിസ്താനില് ജോലി ചെയ്യുന്ന ഇന്ത്യക്കാരെ തിരിച്ചെത്തിക്കമെന്ന് വ്യക്തമാക്കി. അമേരിക്ക, ഖത്തര് എന്നിവയ്ക്ക് പുറമെ യു.എ.ഇ., ബ്രിട്ടണ്, ജര്മ്മനി, ഫ്രാന്സ് എന്നീ രാജ്യങ്ങളാണ് ഇന്ത്യന് പൗരന്മാരെ ഒഴിപ്പിക്കാനുള്ള കേന്ദ്ര സര്ക്കാരിന്റെ നടപടികള്ക്ക് പിന്തുണ അറിയിച്ചത്.ആറുരാജ്യങ്ങളും അവര്ക്ക് വേണ്ടി ജോലി ചെയ്യുന്നവരെ കണ്ടെത്തി കാബൂളിലെ വിമാനത്താവളങ്ങളില് നിന്ന് അതത് രാജ്യങ്ങളിലേക്ക് കൊണ്ടുപോകും. പിന്നീട് വിദേശകാര്യമന്ത്രാലയത്തിന്റെ സഹായത്തോടെ ഇവരെ ഇന്ത്യയിലെത്തിക്കുമെന്നാണ് അറിയിച്ചിട്ടുളളത്.ആഗസ്റ്റ് 15ന് കാബൂള് താലിബാന് പിടിച്ചെടുത്തതോടെ ഇസ്ലാമിക് തീവ്രവാദ സംഘടനയുടെ ഭരണത്തില് നിന്ന് രക്ഷപ്പെടാന് നൂറുകണക്കിന് അഫ്ഗാനികള് ഹമീദ് കര്സായി അന്താരാഷ്ട്ര വിമാനത്താവളത്തിലേക്ക് ഓടി. കാബൂളില് നിന്ന് പുറപ്പെടുന്ന ഒരു വിമാനത്തിന്റെ ചക്രങ്ങളില് സ്വയം കൈകള് കയറുകൊണ്ട് ബന്ധിച്ച് പോലും ചിലര് രക്ഷപ്പെടാന് ശ്രമം നടത്തി. ഇങ്ങനെ രക്ഷപ്പെടാന് ശ്രമിച്ചവര് ദാരുണമായി വിമാനത്തില് നിന്ന് വീണ് മരിക്കുകയും ചെയ്തു. എന്നാല് രക്ഷപ്പെടാനായി എയര്പോര്ട്ടിലൂടെ ഓടുന്ന നിരവധിയാളുകളുടെ വീഡിയോകള് മാധ്യമങ്ങളില് നിറഞ്ഞു നിന്നിരുന്നു.ഈ സാഹചര്യത്തില് ചില രാജ്യങ്ങള് അഫ്ഗാന് അഭയാര്ത്ഥികളെ എറ്റെടുക്കുന്നതിനുള്ള ചില നയങ്ങള് പ്രഖ്യാപിച്ചു. ഈ നയങ്ങളില് ചിലത് എന്തൊക്കെയാണെന്ന് നോക്കാം.2020 ലെ കണക്കനുസരിച്ച്, ഏകദേശം 28 ലക്ഷം അഫ്ഗാന് അഭയാര്ത്ഥികള് വിദേശ രാജ്യങ്ങളിലുണ്ട്. യുഎന്എച്ച്സിആര് അനുസരിച്ച്, സിറിയയില് നിന്നുള്ള അഭയാര്ത്ഥികളാണ് വിദേശത്ത് ഏറ്റവും കൂടുതല് താമസിക്കുന്നത്. 68 ലക്ഷത്തോളം വരും സിറിയന് അഭയാര്ത്ഥികളുടെ എണ്ണം.പീഡനം, യുദ്ധം അല്ലെങ്കില് അക്രമം കാരണം സ്വന്തം രാജ്യം വിട്ട് പോകാന് നിര്ബന്ധിതനായ വ്യക്തിയാണ് അഭയാര്ത്ഥി. ഒരു അഭയാര്ത്ഥി വംശം, മതം, ദേശീയത, രാഷ്ട്രീയ അഭിപ്രായം അല്ലെങ്കില് ഒരു പ്രത്യേക സാമൂഹിക ഗ്രൂപ്പിലെ അംഗത്വം തുടങ്ങിയ കാരണങ്ങളാല് പീഡനങ്ങള്ക്ക് ഇരയായിട്ടുള്ളവരോ ഭീഷണി നേരിടുന്നവരോ ആയിരിക്കും. മിക്കവാറും, അവര്ക്ക് സ്വന്തം വീട്ടിലേക്കോ നാട്ടിലേയ്ക്കോ മടങ്ങാന് കഴിഞ്ഞെന്ന് വരില്ല. അല്ലെങ്കില് അങ്ങനെ ചെയ്യാന് അവര് ഭയപ്പെടുന്നു. യുദ്ധവും വംശീയവും മതപരവുമായ അക്രമങ്ങളാണ് അഭയാര്ത്ഥികള് തങ്ങളുടെ രാജ്യങ്ങളില് നിന്ന് പലായനം ചെയ്യുന്നതിന്റെ പ്രധാന കാരണങ്ങള് എന്ന് UNHCR പറയുന്നു.